Усё жыццё Іосіфа Віктаравіча было звязана з медыцынай. Скончыў Мінскі дзяржаўны медыцынскі інстытут (1978). З 1978 – у Беларускім НДІ анкалогіі і медыцынскай радыялогіі Міністэрства аховы здароўя БССР (з 2007 – Рэспубліканскі навукова-практычны цэнтр анкалогіі і медыцынскай радыялогіі імя М. М. Аляксандрава), у 1990-1991 г. – старшы навуковы супрацоўнік, кіраўнік аддзялення, з 1994 – загадчык аддзялення, у 2000-2009 – дырэктар цэнтра. Адначасова ў 1999-2007 – загадчык кафедры Беларускай медыцынскай акадэміі паслядыпломнай адукацыі. У 2010 – намеснік акадэміка-сакратара Аддзялення медыцынскіх навук НАН Беларусі, з 2010 –дырэктар Інстытута фізіялогіі НАН Беларусі.